“Lukoyl” vitse-prezidenti Anatoliy Moskalenko kompaniyaning 15,4 mln rubllik aksiyalarini sotib oldi

Rossiyaning “Lukoyl” kompaniyasi personalni boshqarish va xavfsizlik bo‘yicha vitse-prezidenti Anatoliy Moskalenko kompaniyadagi ulushini 0,0164 foizdan 0,0169 foizgacha ko‘paytirdi, deya xabar bermoqda “TASS” neft kompaniyasiga tayanib.

Oldi-sotdining jami qiymati 15 million 403,9 ming rublni tashkil qildi. Xususan, Moskalenko Moskva birjasi va birjadan tashqari bozorda 20—21-dekabr kunlari 4524 ta aksiya sotib olgan.
“Lukoyl”ning eng yirik aksiyadorlari Vagit Alekperov (22,7%), Leonid Fedun (9,8%), “Kapital” tuzilmalari (8 foizga yaqin) va Lukoil Investment Cyprus sho‘ba tuzilmasi (16 foizdan ortiq) hisoblanadi.